ઈમામ હુસૈન(અલ.) તારીખના તમામ ઇન્સાનોના પ્રતિનિધિ છે અને યઝીદ ઈન્સાની શકલમાં પોતાની મોટી ગેંગ સાથે સૌથી મોટો શયતાન છે. શૈતાન અને ઇન્સાન ફક્ત અડધો દિવસ જ લડ્યા. આ જંગમાં ઇન્સાન લોહીલુહાણ થઇ ગયો તો પણ શૈતાન જીતી ન શક્યો. ઈમામ હુસૈન(અલ.) વિજેતા બન્યા. એટલા જ માટે શૈતાન આજે પણ ચીસો પાડીને રડી રહ્યો છે. જાહેરમાં ઈમામ હુસૈન(અલ.) અને તેમના અસ્હાબનું બેગુનાહ લોહી કરબલાની જમીન પર વહી ગયું પરંતુ હકીકતમાં તે લોહી દુનિયાના મઝલુમ ઈન્સાનોની નસે નસમાં ફેલાઈ ગયું જે આજે પણ યઝીદ જેવા શૈતાનોની સામે મુકાબલો કરવા માટે મઝલુમોની તાકાત બની ગયું છે.